Diari Oficial de la Generalitat Valenciana


Sumari del DOGV 3250, del 26-05-1998 (1998/3715)

RESOLUCIÓ de 7 de maig de 1998, del director general de l'Institut Valencià de la Joventut, per la qual es fa pública la convocatòria de places a les residències juvenils de la Generalitat Valenciana per al curs 1998-1999.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3250

Data del DOGV
:   26-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3715


Data del document
:   07-05-1998

Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 7 de maig de 1998, del director general de l'Institut Valencià de la Joventut, per la qual es fa pública la convocatòria de places a les residències juvenils de la Generalitat Valenciana per al curs 1998-1999. [1998/Q3715]
  
L'article 8 de l'Ordre de 25 de juliol de 1991, de la Conselleria de Cultura, Educació i Ciència, per la qual s'estableixen les normes reguladores del funcionament de les residències juvenils de la Generalitat Valenciana, assenyala que cada any es realitzarà la convocatòria d'adjudicació de places per a les residències juvenils.
  
Per això i fent ús del que estableix la Llei 4/1989, de 26 de juny, sobre l'Institut Valencià de la Joventut, resolc:
  
Primer
  
Convocar, per al curs acadèmic 1998-1999 (d'octubre a juny, ambdós inclosos), places de residents per a joves estudiants a les residències juvenils de l'Institut Valencià de la Joventut de la Generalitat Valenciana que a continuació es detallen i en els nivells d'estudis que s'hi indica per a cadascuna:
  
Les residències juvenils de la Mare de Déu del Lledó, el Maestrat i Sant Crist del Mar romandran tancades, a l'efecte de servei de residència, els caps de setmana, des de divendres a la nit fins al diumenge, i durant les vacances de Nadal i de Setmana Santa. Els residents podran incorporar-s'hi diumenge a la nit (no s'hi facilitarà el sopar de divendres ni el de diumenge).
  
- Residència Juvenil el Maestrat, de Castelló de la Plana.
  
Estudiants universitaris i d'ensenyaments mitjans.
  
- Residència Juvenil Mare de Déu del Lledó, de Castelló de la Plana.
  
Estudiants universitaris i d'ensenyaments mitjans.
  
- Residència Universitària la Florida, d'Alacant.
  
Estudiants universitaris.
  
- Residència Juvenil Sant Crist del Mar, de Benicarló.
  
Estudiants d'ensenyaments mitjans.
  
El nombre de places i la seua distribució per residències estarà en funció de les vacants que es produïsquen per al curs 1998-1999.
  
En aquelles residències en què s'admeten estudiants universitaris i d'ensenyaments mitjans es donarà prioritat als estudiants universitaris.
  
Segon. Requisits de les persones sol·licitants
  
Els/les alumnes que opten per sol·licitar una plaça en alguna de les residències juvenils objecte d'aquesta convocatòria hauran de complir les condicions següents:
  
1. Residir en una localitat a més de 20 quilòmetres de l'emplaçament de les residències on no hi haja oferta pública del curs, el nivell o el grau que ha de cursar l'alumne i, per tant, no puga ser escolaritzat en un centre pròxim al seu domicili.
  
2. Una vegada se li haja adjudicat la plaça, haurà de matricular-se, o estar ja matriculat, en un centre d'estudis oficial o reconegut. Altrament, perdrà automàticament l'adjudicació de la plaça.
  
3. Tindran prioritat els joves sol·licitants residents a la Comunitat Valenciana.
  
Tercer. Selecció dels aspirants
  
Si el nombre de sol·licitants excedeix, en alguna residència, la totalitat de les places oferides, se'n farà una selecció d'acord amb la valoració socioeconòmica i acadèmica establida en l'annex d'aquesta resolució. En cap cas, però, el nombre de persones admeses no podrà excedir el total de places vacants.
  
En cas d'empat en la puntuació total, prevaldrà, per a desempatar i per aquest ordre, la puntuació dels factors següents: dificultats d'escolarització, condició d'orfandat, tenir germans a la residència sol·licitada, renda anual i valoració acadèmica.
  
Les sol·licituds no admeses quedaran en una llista d'espera ordenada per puntuació.
  
La plaça que s'obtinga s'estendrà a tot el cicle d'estudis a què corresponga el curs sol·licitat, sempre que es mantinguen els requisits establits en la base anterior. La direcció de la residència exigirà, durant el mes de maig de cada any, una declaració responsable que diga que no s'ha modificat cap d'aquests requisits (en parlar de cicle d'estudis s'entén que el Curs d'Orfientació Universitària forma cicle dins del Batxillerat).
  
La persona admesa es comprometrà a respectar les normes reguladores de les residències juvenils i el reglament intern de la seua residència, i a romandre a la residència durant tot el període del curs, d'octubre a juny, ambdós inclosos, llevat del cas de força major suficientment justificada.
  
L'Institut Valencià de la Joventut podrà, per causes justificades i després de fer-ne comunicació prèvia als residents amb una antelació mínima d'un mes, suspendre el servei de residència per un temps determinat i mentre duren les circumstàncies que provocaren la suspensió del servei.
  
Quart. Procediment
  
1. Els models de sol·licituds es facilitaran a l'Institut Valencià de la Joventut a les unitats territorials de l'Institut Valencià de la Joventut d'Alacant i de Castelló, a les oficines de Turisme i Intercanvi de Joves de la Generalitat Valenciana, i a les mateixes residències juvenils. Les sol·licituds podran ser presentades per qualsevol dels mitjans que estableix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. El termini de presentació de les sol·licituds finalitzarà el dia 15 de juliol d'enguany.
  
Cinqué. Documentació
  
La justificació de les situacions o circumstàncies al·legades a efectes de baremació s'acreditarà mitjançant la presentació, juntament amb la instància, de la documentació següent:
  
a) La renda anual de la unitat familiar es justificarà mitjançant una fotocòpia confrontada de la totalitat dels fulls (inclòs el full de liquidació) de la declaració o declaracions de la renda de cadascun dels seus membres, corresponent/s a l'exercici 1997, degudament segellat/s per l'entitat que en va admetre la presentació.
  
En cas de no haver estat obligat a presentar la declaració de la renda de 1997, o si es tracta d'ingressos no subjectes a declaració, això es justificarà mitjançant les certificacions que expedisca l'organisme corresponent (empreses, Institut Nacional d'Ocupació, delegacions d'Hisenda, etcètera).
  
b) El domicili es justificarà amb la presentació del certificat d'empadronament corresponent.
  
c) L'existència de germans matriculats a la residència serà certificada pel director.
  
d) El nombre de membres de la unitat familiar es justificarà mitjançant la declaració de la renda de 1997.
  
e) Els criteris complementaris s'acreditaran per mitjà dels certificats o documents corresponents a cada cas.
  
Sisé. Comissió qualificadora
  
La valoració de les sol·licituds s'efectuarà per a cada residència, d'acord amb els criteris de baremació que figuren en l'annex, per una comissió constituïda per:
  
· 1 president/a: el/la secretari/ària tècnic/a de l'Institut Valencià de la Joventut.
  
· 4 vocals:
  
- el/la cap del Servei de Participació Juvenil de l'Institut Valencià de la Joventut.
  
- el/la cap de la Secció d'Infraestructures i Centres d'Oci de l'Institut Valencià de la Joventut.
  
- un/a representant del Consell de la Joventut de la Comunitat Valenciana
  
- el/la director/a de la residència juvenil en cadascun dels casos i que actuarà com a secretari/ària.
  
La comissió farà la valoració de les sol·licituds d'acord amb la documentació presentada, en confeccionarà una relació ordenada per puntuació i proposarà al director general de l'Institut Valencià de la Joventut la resolució que corresponga.
  
Seté. Resolució de la convocatòria
  
El director general de l'Institut Valencià de la Joventut resoldrà la convocatòria de places de les residències juvenils de la Generalitat Valenciana, fins al dia 31 de juliol de 1998. La resolució d'adjudicació es notificarà a les persones interessades i s'exposarà al tauler d'anuncis de l'Institut Valencià de la Joventut i en els de les residències juvenils.
  
Si el termini de resolució finalitzara sense que haguera recaigut resolució expressa, les sol·licituds s'entendrien desestimades.
  
Contra la resolució d'adjudicació podrà interposar-se recurs contenciós administratiu davant del Tribunal Superior de Justícia de la Comunitat Valenciana en el termini d'un mes, comptador des de la notificació a la persona interessada, després de fer-ne la comunicació prèvia a l'Institut Valencià de la Joventut.
  
La falsedat de dades o la falsificació dels documents que presenten tindrà com a conseqüència la pèrdua dels drets de la persona sol·licitant, independentment d'altres accions legals que s'hi puguen emprendre.
  
Vuité. Quota
  
Les persones seleccionades hauran de pagar la quantitat anual de 256.200 pessetes per a les residències Sant Crist del Mar, Mare de Déu de Lledó i el Maestrat, i la quantitat de 450.000 pessetes per a la residència universitària la Florida.
  
El preu podrà fraccionar-se amb pagaments mensuals o trimestrals que s'hauran de liquidar dins dels 5 primers dies del mes o del trimestre en qüestió.
  
Contra la falta de pagament s'utilitzarà el procediment coercitiu.
  
Nové. Altra documentació
  
Els sol·licitants admesos que siguen de nou ingrés hauran de presentar, en el moment de la incorporació, la documentació següent:
  
- Dues fotografies carnet.
  
- Certificat mèdic oficial.
  
- Fotocòpia de la cartilla de la Seguretat Social o de qualsevol altre document que en justifique la cobertura mèdica i sanitària.
  
DISPOSICIÓ FINAL
  
Aquesta resolució entrarà en vigor l'endemà de la publicació en el Diari Oficial de la Generalitat Valenciana. Contra aquesta resolució, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptadors des de la publicació en el Diari Oficial de la Generalitat Valenciana, després de fer-ne la comunicació prèvia a l'Institut Valencià de la Joventut.
  
València, 7 de maig de 1998.- El director general de l'Institut Valencià de la Joventut: Chimo Lanuza Ortuño.
  
ANNEX
  
A) Valoració socioeconòmica
  
1. Es considerarà la renda anual de la unitat familiar (per membre computable):
  
Fins 450.000 pessetes 10 punts
  
De 450.001 a 550.000 pessetes 7 punts
  
De 550.001 a 750.000 pessetes 4 punts
  
Més de 750.000 pessetes 1 punt
  
2. Existència de germans matriculats a la residència
  
a) Primer germà matriculat 2 punts
  
b) Segon germà matriculat 1 punt
  
c) Per cada germà més matriculat 0,5 punts
  
3. Per dificultats d'escolarització fins a 10 punts
  
(S'entendrà que els/les alumnes residents en localitats que disposen d'oferta pública suficient i que, per tant, hi siguen qualificats amb 0 punts estan afectats per l'incompliment dels requisits de la convocatòria (base 2) i, conseqüentment, no podran ser-hi seleccionats)
  
4. Criteris complementaris:
  
a) Condició d'orfandat absoluta 4 punts
  
b) Família monoparental 3 punts
  
c) Situació de família nombrosa 2 punts
  
d) Situació de desocupació o atur laboral del total dels membres de la unitat familiar, sense subsidi 5 punts
  
e) Qualsevol altra circumstància familiar o personal que, a parer de la comissió qualificadora, meresca ser considerada 1 punt
  
B) Valoració acadèmica
  
La valoració acadèmica dels aspirants s'avaluarà de la manera següent: s'obtindrà, numèricament, la nota mitjana de les assignatures corresponents al curs immediatament anterior al que es sol·licita i s'aplicarà un coeficient reductor del 0,8 per a les assignatures qualificades en segones convocatòries.
  
A l'efecte del còmput de la nota mitjana, es farà la transformació numèrica d'acord amb la següent taula d'equivalències:
  
No presentat o anul·lació de convocatòria 0 punts
  
Insuficient o suspens 2 punts
  
Suficient o aprovat 5 punts
  
Bé 6 punts
  
Notable 8 punts
  
Excel·lent 10 punts
  
En les qualificacions expressades de manera quantitativa, s'hi computarà d'acord amb la següent taula d'equivalències:
  
Qualificació fins a un 4,9 2 punts
  
Qualificació fins a un 5,9 5 punts
  
Qualificació fins a un 6,9 6 punts
  
Qualificació fins a un 8,9 8 punts